cyanic-selkie/wikianc huggingface dataset:
Mark Ronson
Ronson naceu en Londres e medrou en Nova York. O seu padrastro é o guitarrista de Foreigner Mick Jones, que axudou a que durante a súa infancia vivise rodeado pola música. Mentres estudaba na Universidade de Nova York, Ronson converteuse nun popular DJ na escena hip hop. O seu álbum de estrea, Here Comes the Fuzz (2003), non chegou a entrar nas listas. En 2006 foi aclamado por producir álbums para Lily Allen, Christina Aguilera e Amy Winehouse. En 2007 Ronson publicou o seu segundo disco, Version. Desta vez o álbum chegou ao número 2 no Reino Unido, entrando tres dos seus sinxelos no top 10 e gañando o Brit Award ao mellor artista británico masculino. Posteriormente lanzou o seu terceiro álbum de estudio, Record Collection, que tamén chegou ao número 2 do Reino Unido.
Marcelinho Carioca
Santos e Gamba Osaka
A continuación xogou uns meses no Santos e no 2002 puxo rumbo ao Xapón, onde xogou no Gamba Osaka. No club nipón compartiu equipo cos seus compatriotas Magrão e Fabinho e rematou a J1 League na terceira posición.
Trigo Limpio
Consolidación
A pesar da aceptación e popularidade dalgúns dos seus temas, foi en 1977 cando comezaron a súa etapa máis importante ao seren invitados ao Festival Internacional da Canción de Viña del Mar e a representar a España no Festival da OTI, conseguindo o terceiro lugar coa canción "Rómpeme, mátame" de Juan Carlos Calderón, un dos máis cotizados autores e produtores españois, quen se encargaría da composición e produción dos temas do grupo até o abandono de Amaya en 1979. Foron tamén seus os grandes éxitos do grupo: "Cinco canas más" e "Maria Magdalena".
Anna Wiener
Anna Wiener, nada en 1987, é unha escritora americana, máis coñecida polo seu libro autobiográfico Valle Inquietante. Wiener escribe para The New Yorker como correspondente en tecnoloxía.
Raul da Costa Couvreur
Obras publicadas
Raul da Costa Couvreur foi autor dun bo número de artigos publicados en diversas revistas especializadas do seu tempo. Esta é aunha escolma dos seus traballos monográficos máis salientables da súa carreira:
Vela nos Xogos Olímpicos
Ao longo dos anos foi cambiando o formato das probas así como as clases de embarcacións que formaron parte do programa. O programa olímpico de vela inclúe eventos masculinos, femininos e mixtos. Os grandes dominadores deste deporte son o Reino Unido, os Estados Unidos de América, Noruega, España e Francia.
Universidade de Évora
Centro Interdisciplinar de Historia, Culturas e Sociedades (CIDEUS)
O CIDEHUS é unha unidade de investigación da Universidade de Évora, fundada en 1994. Leva a cabo proxectos de investigación nas áreas de Historia, Humanidades e Ciencias Sociais, centrándose no Sur de Europa e no Mediterráneo.
Balonmán nos Xogos Olímpicos
miniatura|Logo olímpico do balonmán. O balonmán é un deporte que forma parte do programa oficial olímpico dende os Xogos Olímpicos de 1936 en Berlín, co torneo masculino soamente. Despois dun longo período de ausencia, o deporte regresou novamente en chan alemán para os Xogos Olímpicos de 1972 en Múnic. O torneo feminino presentouse nos Xogos Olímpicos de 1976 en Montreal, no Canadá.
Boxeo nos Xogos Olímpicos
miniatura|Logo olímpico do boxeo. O boxeo é un deporte que forma parte do programa oficial dende os Xogos Olímpicos de 1904 celebrados en Saint Louis (nos Estados Unidos de América), e dende aquel intre formou parte de tódolos xogos agás en 1912, realizados en Estocolmo. Historicamente, foi un deporte practicado soamente na categoría masculina, mais na edición de 2012, que se realizou en Londres (no Reino Unido), incorporouse a competición feminina en tres clases.
Golf nos Xogos Olímpicos
miniatura|Logo olímpico do golf. O golf é un deporte que forma parte do programa olímpico oficial que formou parte do programa oficial dos Xogos Olímpicos en dúas edicións, nos Xogos Olímpicos de 1900 disputados en París (Francia) e nos Xogos Olímpicos de 1904 disputados en Saint Louis (nos Estados Unidos de América). Este deporte converteuse no primeiro en aceptar mulleres na súa edición de 1900, se ben na edición de 1908 só se celebraron dúas competicións masculinas.
Hartmut Kugler
Hartmut Kugler, nado o 3 de marzo de 1944 en Heilbronn, é un filólogo alemán. A súa obra céntrase na literatura da Idade Media europea.
Divorcio á italiana
Estreouse en galego o 13 de outubro de 1989 a través da TVG.
Nacho Fernández Goberna
Ignacio Luis Fernández Goberna, nado en Donostia o 30 de xullo de 1964, é un cantante, guitarrista e compositor español, coñecido principalmente por formar parte entre 1985 e 1993 do dúo La Dama se Esconde.
Marburgo
Situación
É a cidade principal do distrito rural de Marburg-Biedenkopf.
Capital de Hesse
En 1264, a filla de Sta. Isabel, Sofía de Brabante, gañou a sucesión do Condado de Hesse, até ese momento ligada e submisa politicamente ao estado de Turinxia, outorgándolla posteriormente ao seu fillo, Henrique I de Hesse.
O discurso de Marburgo
Franz von Papen, vicerreitor de Alemaña en 1934, pronunciou un discurso na Universidade de Marburgo o 17 de xuño dese ano. Considérase o último discurso pronunciado publicamente, e nun alto ton de censura, contra o nazismo que dominaba Alemaña. Este discurso contribuíu a que varios membros do seu equipo de goberno fosen torturados e asasinados polo réxime nazi.
Colexio da Compañía de Xesús (Pontevedra)
Historia
A construción do colexio dos xesuítas na cidade comezou en 1695 e terminou en 1714, xunto á súa igrexa (a actual igrexa de San Bartolomeu), seguindo as liñas do barroco internacional, cunha influencia italiana adaptada ás fórmulas da tradición local.
Patricia Fernández Goberna
Traxectoria
Púxose a estudar arte e decoración e en 1979 recibiu a chamada de Carlos Gil para ofrecerlle o posto de cantante feminina en Trigo Limpio, despois da marcha de Amaya Saizar. Con este trío participou ao ano seguinte no Festival de Eurovisión, quedando na 12ª posición de 19 participantes, e gravaron 16 discos, acadando gran fama en América Latina, onde pasaban grandes tempadas.
Anahita Ratebzad
Vida política
Involucrouse na política de esquerdas e, xunto con Khadija Ahrari, Masuma Esmati Wardak e Roqia Abubakr, foi unha das catro primeiras mulleres elixidas para o parlamento afgán en 1965, gañando un escano polo segundo distrito da cidade de Cabul. En 1965 axudou a fundar o Partido Democrático Popular de Afganistán (PDPA) pasando a formar parte da facción Parcham. As súas opinións políticas sobre o dereito das mulleres e a súa ideoloxía política marxista convertérona nunha figura moi controvertida, especialmente entre outros partidos e forzas políticas. A súa estreita asociación con Babrak Karmal, o líder da facción Parcham, supúxolle a etiqueta de "a amante de Karmal", e algunhas fontes incorrectas incluso a consideraron a súa esposa. Non se presentou ás eleccións de 1969, perdendo o seu escano no parlamento.
Ko zaprem oči
Ko zaprem oči é un filme esloveno de 1993 dirixido por Franci Slak. O filme foi escollido como candidato de Eslovenia para o Óscar ó mellor filme en lingua non inglesa na 66ª edición dos premios, mais finalmente non foi nomeado.
Dólar de prata do Parque Nacional de Yellowstone
Esta moeda dun dólar foi autorizada pola Lei 104-1776, do 20 de outubro de 1996, pola que se creaba por primeira vez nos Estados Unidos unha moeda conmemorativa do Parque Nacional de Yellowstone, con motivo do 125 aniversario da súa creación polo Congreso en 1872.
Produción e comercialización
A recadación obtida pola comercialización desta moeda conmemorativa destinouse ao Parque Nacional de Yellowstone e a outros parques nacionais, a través da National Park Foundation.
Aimee Semple McPherson
Inicios evanxélicos
As súas prédicas eran ao ar libre. Unha vez en San Diego, tivo que ser chamada a garda nacional para controlar a multitude de máis de 30 000 persoas.
Oceanía insular
Polinesia
O modelo "Express Train" sostén que hai 4 000 ou 5 000 anos houbo unha rápida migración cara o leste comezando no sueste asiático ou en Taiwán, espallando a lingua austronesia e a cultura Lapita asociada a través das illas do Pacífico, alcanzando Melanesia cara o 1450 a.C. e a Polinesia occidental cara o 950 a.C. Este modelo é avaliado por achados arqueolóxicos e estudos lingüísticos que mostran a íntima relación das linguas polinesias entre si e a súa pertenza á familia de linguas austronesias, habendo un consenso xeral en situar a orixe destas linguas arredor do 3000 a.C. no sueste asiático ou en Taiwán. Este modelo tamén está avaliado por estudos xenéticos que mostran unha orixe predominantemente asiática do ADN mitocondrial dos polinesios.
En contraste, recentes estudos mostran unha orixe melanesia dos cromosomas Y dos polinesios, que favorecen o modelo "Slow Boat", o cal asume a mesma orixe que o modelo anterior dos primeiros polinesios, pero con complexos nexos de interaccións cos xa asentados indíxenas melanesios, antes de continuar a colonización cara ó leste.
Século XVI
O arquipélago de Palau, se ben xa fora avistado pola "Trinidad" en 1522, foi descuberto en 1543 pola expedición de Ruy López de Villalobos ás illas que el mesmo nomeou coma Filipinas, na honra de Filipe II, formada por cinco naves. Unha destas naves estaba pilotada por Juan de Gaytán (ou Gaetano), un portugués ao servizo do rei de España. Segundo a versión de autores non españois, o barco que pilotaba Gaytán separouse do resto das naves e foi parar a unhas illas que coinciden coa situación das Hawai. Porén, as crónicas españolas aseguran (sen que se mencione en que expedición ía integrado o piloto) que o descubrimento das Hawai debeuse, efectivamente, ao mesmo mariño, pero no ano 1555, é dicir 223 anos antes que o capitán Cook recoñecese estas illas.
Hasta que la boda nos separe
Sinopse
Marina é unha muller duns trinta anos que gaña a vida organizando vodas. Ao contrario dos seus clientes, ela goza dunha vida sen ataduras nin compromisos, ata que unha noite coñece a Carlos, un amante máis para ela e un momento de debilidade para el. Carlos ten noiva, Alexia, unha moza perfecta e amiga de infancia de Marina. Cando Alexia descobre a tarxeta de visita de Marina entre as cousas de Carlos, interprétao como unha proposta de matrimonio e di que si de inmediato.
Liceo Casino de Pontevedra
Descrición
O piso superior ten fiestras sinxelas con arcos de medio punto. O corpo central está rematado por un sinxelo frontón triangular cun óculo no centro. No friso sobre a entrada que percorre a fachada, tallados en pedra xunto ás letras do Liceo, atópanse os símbolos das artes, que testemuñan os estreitos vínculos da institución co mundo cultural. Nas fachadas laterais, destacan as portas balconeiras con arcos de medio punto por riba e a simetría dos numerosos balcóns ao longo das fachadas do primeiro piso.
Melchor Fernández Almagro
Traxectoria
Colaborou en Amañecer
Luis Quintas Goyanes
Luis Quintas Goyanes, nado en Santiago de Compostela en 1907 e finado na Coruña o 25 de febreiro de 1987, foi un pintor galego e VIII marqués de Almeiras.
Orcavella
miniatura|250px|dereita|Orcavella asaltando uns pícaros. miniatura|250px|Orcavella antes de cubrir o seu propio sartego cunha laxe. Orcavella, tamén escrito Orcabella ou Orca Vella, é unha personaxe fantástica da mitoloxía galega con forma de muller con poderes extraordinarios e gran crueldade.
Mitos relacionados
É común a outros mitos europeos como a Cailleach Bheur das Highlands de Escocia (unha bruxa horrible que representa o inverno), a Cailleach Bear de Irlanda e a Caillagh ny Groamagh da illa de Man. Todas elas son chamadas tamén "vellas".
La Nación
La Nación pode referirse a un dos seguintes periódicos:
Dólar de prata da muller no servizo militar dos Estados Unidos
Este dólar insírese nunha serie de tres moedas do Programa de Veteranos de 1994, xunto con outros dous dedicados aos veteranos da guerra de Vietnam e aos prisioneiros de guerra estadounidenses.
Produción e comercialización
A recadación obtida pola comercialización desta moeda conmemorativa destinouse á Women in Military Service for America Memorial Foundation, co fin de recadar fondos para erguer un monumento en homenaxe ás mulleres no servizo militar dos Estados Unidos.
John Trulock
Traxectoria
A familia foi separada; no censo de 1871 consta que seus irmáns foran acollidos en diferentes asilos para orfos da cidade de Londres, non obstante, John con 14 anos vivía de forma independente e figura no censo como traballador nun almacén para unha fábrica de paraugas en Holborn.
Casou o 31 de maio de 1889 no Consulado británico da Coruña con Josefina Bertorini, filla do seu socio comercial Camilo Bertorini e mais da súa esposa María Margarita Jones, tamén coñecida como María Bertorini, a quen Rosalía de Castro dedicou o poema "Na tomba do Xeneral Sir John Moore", do libro Follas novas. O matrimonio tivo sete fillos, incluídos John, que foi piloto da RAF, María, que casaría con Eduardo Rodríguez-Losada Rebellón, e mais Camila, a nai de Camilo José Cela Trulock.
En 1902 foi fundador e primeiro presidente do Real Club de Regatas de Galicia.
Olaf Scholz
Secretario do grupo parlamentario e ministro federal
De novo candidato ás eleccións alemás de setembro de 2005, foi reelixido xa que sumou 61 936 votos, o 45,9% dos emitidos. Á apertura da lexislatura, o 13 de outubro, convértese en secretario xeral do grupo SPD no Bundestag, que logo entra nun "gran coalición" canda os demócratas cristiáns de Angela Merkel, presididos por Peter Struck.
Primeiro alcalde de Hamburgo
Nas eleccións, os socialdemócratas gañaron o 48,4% dos votos emitidos e 62 deputados de 121 no Bürgerschaft (cámara lexislativa da cidade estado). Estes números foron o mellor resultado para o partido dende 1982. Foi tamén a primeira vez dende 2006 que un partido hamburgués obtiña a maioría absoluta en escanos nas eleccións rexionais.
Candidato a chanceler
Nove meses despois, o 10 de agosto de 2020, Esken anuncia a través da rede social Twitter que a dirección do SPD nomeou a Olaf Scholz como candidato á chanceler (Kanzlerkandidat) para as eleccións federais de 2021. Nese momento, a situación do Partido Socialdemócrata era complexa: a súa intención de voto roldaba o 14%, ocupando o terceiro posto nas urnas por detrás de CDU / CSU e Alianza 90 / Os Verdes. Non obstante, beneficiouse dunha mellora da súa imaxe desde a pandemia da COVID-19 que fixo que defendese unha política expansiva que favorecese a recuperación económica, matizando a súa posición favorable a un orzamento equilibrado.
Tribunais de regantes do Mediterráneo español
Funcionamento
O Tribunal é un tribunal consuetudinario. Está composto por un representante de cada unha das Comunidades de rega que forman parte, oito en total, chamados administradores, e de entre eles un é elixido presidente por un período que normalmente é un bienio renovable.
Todos os xoves da semana (agás os festivos que anticípase ao mércores e os que van do Nadal aos Reis Magos) reúnese en sesión pública ás 12 da tarde e posteriormente a sesión administrativa celébrase no Camarín desde a Praza da Virxe en Valencia para tratar diversos temas, principalmente a distribución de auga. Pero é ás doce do mediodía, mentres soan as campás de Miguelete, cando a Corte está constituída formalmente na Porta dos Apóstoles da Catedral de Valencia, na mesma praza. É entón cando o alguacil, co permiso do presidente, chama aos acusados ​​de cada unha das acequias, coa frase tradicional: "denunciats de la sèquia de ...!". O xuízo ten lugar de xeito rápido, oral e integramente en valenciano. O denunciante, que pode ser o garda ou calquera persoa afectada, presenta o caso ao xulgado e, a continuación, o acusado deféndese e responde as preguntas que se lle fan. É entón cando o Tribunal, coa excepción do receptor da acequia en cuestión, para garantir a imparcialidade, decide se o acusado é ou non culpable e, de ser así, é o receptor da acequia o que impón a pena a pagar polo infractor, segundo as Ordenanzas da propia Comunidade de Regantes. Aínda hoxe a pena imponse nos "salarios", como se facía na época medieval, actualmente entendida por "1 salario", o salario diario do garda da acequia.
As características do Tribunal pódense definir segundo o profesor Víctor Fairén Guillén en: oralidade, concentración, velocidade e economía. E o profesor Vicente Simó Santonja destaca por riba destas características a solidariedade que rexe a organización.
Historia
A teoría máis estendida, pero sen ningún fundamento histórico, debémoslla a Francisco Javier Borrull, defendida en 1813 ante os [Xulgados de Cádiz] para tratar de salvalo da súa desaparición. A súa hipótese é que xa houbo un precedente na época romana, pero que a súa fundación como funciona hoxe ocorreu durante os reinados dos califas Abd al-Rahman III e al-Hakam II, concretamente no ano 960 da nosa era, sen aclarar de onde procede a citada data. A razón é que é o único momento no que Borrull ve un momento de paz completa na península e, polo tanto, deduce que a partir dalgún momento dos reinados destes dous califas tivo que saír a orde. De feito, en 1960 celebrouse o Tribunal do Milenio da Auga promovido por Vicente Giner Boira, asesor xurídico do Tribunal naquel momento e o principal defensor desta teoría no século XX. Unha vez "establecida" para Borrull a orixe da Corte, a continuidade en tempos feudais é aducida polo Fuero XXXV do rei Jaime I o Conquistador, de 1239, pola que ordena que as aceas de rego réxense “segons que antigament és e fo establit e acostumat en temps de sarrahïns”. Ademais, a orixe musulmá apoiouse en tres detalles: o feito de que se celebre todos os xoves (antes do venres, que é festivo para os musulmáns); fóra da catedral (a antiga mesquita e ágora da cidade na época prerromana); e que o dereito a falar é concedido nos xuízos polo presidente, que sinala co pé (como en moitas tribos nómades do norte de África, cada home sabio cede a palabra ao resto dos indíxenas da súa propia tribo).
É interesante a descrición do funcionamento do Tribunal no século XIX feita por Vicente Blasco Ibáñez na súa novela La barraca.
Polysticta stelleri
A pesar do seu nome vulgar, ten unha relación filoxenética moi afastada das outras especies de eideres existentes, que forman parte do xénero Somateria.
Príncipe elector
Composición
Os tres arcebispos estaban entre os máis ricos e poderosos de Europa, mentres que os duques controlaban o territorio franco ancestral. Os sete foron mencionados como electores na elección de 1157 que resultou na elección de dous reis.
Premio Eisner
Historia
Olbrich, pola súa banda, fundou o "Will Eisner Comic Industry Awards" no mesmo ano. No ano 1988 r ealízase a primeira edición do premio, no mesmo modelo adoptado até hoxe: Reúnese un grupo de cinco membros, debaten os traballos realizados no ano anterior e establecen as cinco candidaturas para cada unha das categorías, que logo son votados por varios profesionais da banda deseñada e os gañadores son anunciados durante a edición dese ano da Comic-Con International, unha convención de banda deseñada celebrada en San Diego, California. Durante dous anos o propio Olbrich organizou o premio até que, ao non poder reunir os fondos necesarios para levar a cabo a edición de 1990 -que acabou sen realizar-, decidiu traspasar a responsabilidade á propia Comic-Con, que desde 1990 emprega a Jackie Estrada para organizalo. Polo tanto, a cerimonia do premio Eisner celébrase na Comic Con de San Diego desde 1991.
Clock DVA
Clock DVA é unha banda inglesa de música industrial, post-punk e EBM procedente de Sheffield. O grupo creárono no ano 1978 Adolphus "Adi" Newton e Steven "Judd" Turner. Xunto co dos seus contemporáneos Heaven 17, o nome de Clock DVA foi inspirado pola Nadsat, a xerga da novela de Anthony Burgess A Clockwork Orange. Dva e "dous" en ruso.
Criptoxantina
Bioloxía e medicina
No corpo humano a criptoxantina convértese en vitamina A (retinol) e é, por tanto, considerada unha provitamina A. Igual que ocorre con outros carotenoides, a criptoxantina é un antioxidante e pode axudar a impedir os danos causados por radicais libres que sofren as células e o ADN, así como estimular a reparación de danos oxidativos no ADN.
Dólar Gobrecht
Deseño
O daquela gravador xefe da Casa da Moeda, William Kneass, preparou un esbozo baseado na idea que Patterson lle transmitira, mais ao pouco tempo sufriu un accidente cerebrovascular que o deixou parcialmente incapacitado. Como consecuencia deste impedimento, o Goberno aprobou a solicitude urxente de Patterson de que se contratase axiña o medallista de Filadelfia Christian Gobrecht, para exercer as funcións de gravador das que non se podía ocupar Kneass.
Soldados de Salamina (filme)
Soldados de Salamina é un filme español de 2003 dirixido por David Trueba, baseado no libro por Javier Cercas. Está protagonizado por Ariadna Gil e Ramón Fontserè, e estivo nomeado a oito Premios Goya en 2004, gañando o de mellor fotografía. Estreouse na sección Un Certain Regard do Festival Internacional de Cinema de Cannes de 2003. As escenas de exteriores do filme foron rodadas en Xirona.
A Perfect Pairing
A Perfect Pairing é un filme estadounidense de 2022 dirixido por Stuart McDonald. O filme conta a historia de Lola, unha executiva de viños dos Ánxeles. Está protagonizado por Victoria Justice no papel de Lola e por Adam Demos como Max. O filme estreouse o 19 de maio de 2022 a través de Netflix.
Pàtria (filme de 2017)
Rodaxe
O filme rodouse en diferentes localizacións de Berguedà (Serrateix e Guardiola), Solsonès (La Valldora), Bages (Balsareny) e o Empordán (Requesens).
Sam Raimi
Tamén participou en filmes realizados por colegas seus, como os irmáns Coen, para os que tamén foi axudante de dirección. Na década de 1990 tamén traballou para a televisión, como produtor de series como Hercules: The Legendary Journeys e Xena: Warrior Princess.
José Torres Creo
Traxectoria
En 1891, coincidindo coa morte do seu mestre, chegou a Tui como segundo organista. Ese ano compuxo, para o orfeón que dirixe no seminario de Tui, a peza O sol da primavera, con letra de Manuel Lago, profesor nese intre do mesmo centro.
Faleceu en Vigo en 1939 aos 65 anos de idade.
José Andrëa
miniatura|dereita|José Andrëa nun concerto de [[Mägo de Oz.]]
Traxectoria
Licenciouse en canto polo Real Conservatorio Superior de Música de Madrid e foi profesor de canto e coro durante anos. En 1994 Txus, batería e compositor de Mägo de Oz, foi á academia onde José daba clases, na busca dun vocalista para o grupo. A banda actuara unha noite antes como abreconcertos de Ñu e, casualmente, José víraos. O batería preguntoulle por algún alumno avantaxado en canto e que lle gustase o estilo de Mägo para entrar na banda como vocalista. Daquela, o propio profesor ofreceuse para o posto.
Alcanzou a fama tras varios nomeamentos e premios a "Mellor cantante masculino" entre elas as do Rockferendum de MariskalRock. Gañou dito galardón desde 2005 até 2008 e quedou segundo en 2009, 2010 e 2011.
Voz
O seu rexistro vocal é Fa#2-Do5~Fa5(La5), é dicir, 40 semitons ou 3,33 oitavas.
A Love Song for Latasha
A Love Song for Latasha é unha curtametraxe documental estadounidense de 2019 dirixida por Sophia Nahli Allison. O filme mergúllase nas lembranzas da curmá e das mellores amigas de Latasha Harlins, unha moza afroamericana dos Ánxeles que foi asasinada pola dona dunha tenda en 1991. A curtametraxe foi nomeada ó Óscar á mellor curtametraxe documental na 93ª edición dos premios.
European Remote Sensing satellite
ERS-2
O ERS-2 foi lanzado do centro espacial da Güiana Francesa polo foguete Ariane 4 o 21 de abril de 1995.
Xudit decapitando a Holofernes (Artemisia Gentileschi, Florencia)
Análise
Cando Artemisia tiña dezasete anos, a súa veciña, unha muler maior chamada Tuzia, deixou que Tassi entrase na casa de Artemisia a través dunha porta contigua. Alí mesmo a violou, mentres Artemisia berraba pedindo axuda. O pai de Artemisia, Orazio Gentileschi, demandou a Tassi pola violación. Durante o xuízo, Artemisia relatou o altercado con Tassi e o seu esforzo por se defender, afirmando: "Despois de facer os seus negocios, saíu de min. Cando estiven libre, fun ao caixón da mesa, tomei un coitelo e dirixinme cara a Agostino, dicindo: 'Gustaríame matarte con este coitelo porque me deshonraches".
Universidade da Columbia Británica
TRIUMF
A súa parte sur alberga TRIUMF, o Laboratorio Nacional de Física de Partículas e Física Nuclear de Canadá. TRIUMF é o fogar do ciclotrón máis grande do mundo, tamén usado para a produción de isótopos con fins médicos.
Neuropilina 1
A neuroplinia 1 ou neuropilina-1 é unha proteína que nos humanos está codificada no xene NRP1 do cromosoma 10. Nos humanos o xene da neuroplilina 1 está situado no locus 10p11.22. Esta é unha das neuropilinas humanas, xa que existe tamén a neuropilina 2.
Implicación no cancro
A neuropilina 1 foi implicada na vascularización e progresión de cancros. A expresión da NRP1 é elevada en mostras de diversos tumores humanos, como cánceres os de cerebro, próstata, mama, colon e pulmón e os niveis de NRP1 están positivamente correlacionados coa metástase.
Batalla do Frigidus
Preparativos da campaña
miniatura|O [[Imperio Romano contra o 395, despois da diocese de Pannonia (leste de Italia) ao Imperio Occidental. No 394, no tempo da batalla, esta diocese era parte do imperio Oriental.]]Durante o ano e medio seguinte, Teodosio dirixiu as forzas para a invasión. Os exércitos orientais estaban moi debilitados trala derrota do emperador Valente e a perda de gran parte do exército na batalla de Adrianópole, polo que foron os xenerais Estilicón e Timasio quen se encargaron tanto de restaura-la disciplina nas lexións como de volver a recrealas a través do recrutamento.
A batalla
O primeiro día de batalla, Teodosio atacou case de inmediato, ser ter realizado pouco ou ningún recoñecemento previo do campo de batalla. Primeiro comprometeu á acción dos seus aliados godos, quizais coa esperanza de diminuí-las súas forzas co desgaste e limita-la súa ameaza potencial para o Imperio. O ataque frontal do exército oriental provocou fortes baixas pero tivo pouco éxito: 10.000 dos auxiliares góticos foron masacrados e, mesmo, o xeneral iberio Bacurio estaba entre os mortos. Ao remata-lo día, Euxenio celebrou a exitosa defensa levada a cabo polas súas tropas mentres Arbogasto enviaba destacamentos para pecha-los pasos de montaña detrás das forzas de Teodosio.
Sergio Mur
Traxectoria
En 2011, Sergio participa na gravación da serie Los misterios de Laura e na segunda tempada da serie 14 de abril. La República, baixo a dirección de Salvador García, Gracia Querejeta, e Manuel Martín Cuenca, entre outros; dando vida a León Caneda.
Universidade de São Paulo
Ditadura militar
dereita|miniatura|250x250px| Estudantes protestando contra o goberno militar diante dun dos edificios da universidade. Durante os anos 70 e parte dos 80, algúns críticos cren que a USP sufriu unha disección intelectual, tanto no que se refire á produción de coñecemento como á calidade dos recursos humanos. Durante as últimas décadas, a universidade xogou un papel esencial na discusión e difusión de importantes ideas políticas que contribuíron á democratización do país, reunindo a moitos intelectuais de esquerda (como Florestan Fernandes, Boris Fausto, Paul Singer, Antonio Candido e Gioconda Mussolini entre outros).
A fenda provocada pola destitución de profesores e estudantes perseguidos polo réxime militar interrompeuse coa campaña de amnistía política, desde principios dos anos 80. Varias unidades da USP celebraron o regreso dos seus profesores destituídos, aínda que moitos deles foron recontratados nun conxunto de condicións diferentes (os antigos profesores titulares ocuparon novos postos como profesores axudantes). esquerda|miniatura| O edificio máis recente da Facultade de Arquitectura e Urbanismo.
Museos e galerías de arte
A Universidade de São Paulo xestiona un rico conxunto de museos e galerías de arte, a maioría deles situados no campus central, na cidade de São Paulo:
El abuelo
El abuelo é un filme español de 1998 escrito, producido e dirixido por José Luis Garci. Está protagonizado por Fernando Fernán Gómez, Cayetana Guillén Cuervo e Rafael Alonso Ochoa. O filme, unha adaptación da novela do mesmo título por Benito Pérez Galdós, conta a historia dun nobre fidalgo que regresa do Perú que descobre que unha das súas dúas netas é filla ilexítima, produto dun amorío entre a súa nora e un artista.
Universidade de São Paulo
Administración
Nos últimos anos fíxose debate sobre a creación dun Prorreitorado de Asistencia ao Estudantil, un tema que segundo os críticos sempre se considerou secundario aos responsables da universidade.
Universidade de Hamburgo
Primeira metade do século XX
Durante a década seguinte, a Universidade comezou a atraer investigadores, estudosos e profesores moi respectados. Entre eles, o historiador da arte Aby Warburg, o filósofo Ernst Cassirer, o psicólogo William Stern, o físico e matemático John von Neumann e o físico Wolfgang Pauli. Naqueles anos formáronse na Universidade de Hamburgo o matemático, futuro gañador do Premio Wolf de matemáticas, Shiing-Shen Chern, o futuro Premio Nobel de Medicina Hans Adolf Krebs e o Premio Nobel de Física Hans Jensen.
Arquipélago das illas Salomón
Xeografía
As principais illas que compoñen o arquipélago das illas Salomón son as seguintes :
Hípica nos Xogos Olímpicos
Até o ano 1952, este deporte estivo reservado soamente aos xinetes masculins, mais a partir dos xogos dese mesmo ano, as probas foron consideradas como mixtas. Este deporte, así como a proba ecuestre de péntatlon moderno, son os únicos deportes olímpicos nos que participan animais.
Liga Española de Baloncesto 1957
A temporada 1957 da Primeira Divisón, celebrada entre o 31 de marzo e o 19 de maio de 1957, foi a primeira campaña da Liga Española de Baloncesto. O ano anterior, a Federación Española de Baloncesto estudou a posibilidade de crear un campionato nacional cos mellores equipos das ligas rexionais de Cataluña e Castela, que convivise coa única competición nacional até ese momento, a Copa do Generalísimo. Participaron seis equipos, e o gañador disputaría ao ano seguinte a Copa de Europa.
Dólar de prata American Buffalo
Deseño
O indio de perfil do seu anverso é unha composición con trazos de tres xefes indios de diferentes tribos, que actuaban a principios do século XX en espectáculos do Vello Oeste en Nova York: o xefe Síux Cola de Ferro, o xefe Cheyenne Dúas Lúas, e o xefe Kiowa Grande Árbore.
Produción e comercialización
Na Casa da Moeda de Denver producíronse os 227.131 exemplares de cuñaxe estándar, en tanto que a Casa da Moeda de Filadelfia cuñou as 272.869 moedas con acabamento especial (proof), que suman a tiraxe máxima autorizada de 500.000 exemplares.
No momento do seu lanzamento, o dólar de prata American Buffalo vendeuse ao prezo oficial de 11 dólares, e eses dez dólares de recarga estaban destinados ao financiamento da apertura, a dotación e o mantemento dos programas educativos do Museo Nacional do Indio Americano, do Instituto Smithsoniano. Como a tiraxe se esgotou tan axiña, o museo solicitou unha ampliación de 250.000 ou 500.000 exemplares máis, aínda que a súa solicitude foi rexeitada.
Universidade de Quioto
Fundación e primeira metade do século XX
Inicialmente, os decanos da universidade foron elixidos polo Ministerio de Educación xaponés, pero baixo a presión dos profesores, o decano foi elixido polo profesorado a partir de 1919.
Da segunda metade do século XX á actualidade
Na década de 1960, os estudantes universitarios de todo Xapón participaron en intensas protestas e movementos sociais, e algúns estudantes mesmo participaron nunha loita armada. Os estudantes da Universidade de Kioto daquela tiveron un papel protagonista nesta mobilización estudantil.
Institución
Segundo os datos de 2007, a Universidade de Kioto conta con 22.758 estudantes matriculados, dos cales 13.381 son estudantes de grao e 9.377 son estudantes de posgrao. A facultade está formada por 2.872 profesores.
Clasificacións
A Universidade de Kioto ocupa o posto 22º na Clasificación Académica de Universidades Mundiais publicado pola Universidade de Shanghai Jiao Tong, 25ª posición no THES-QS World University Rankings publicado por The Times Higher Education Supplement e Quacquarelli Symonds, e 29ª posición no Top 100 Global Universities Ranking da revista Newsweek.
Carlos Lage Dávila
Traxectoria
Asistiu como delegado ao X, XI e XII Festivais Mundiais da Mocidade e os Estudantes. No celebrado en Caracas en 2005, participou en calidade de presidente da delegación cubana. Foi membro do Comité Central do Partido Comunista de Cuba entre 1980 e 2009, así como deputado na Asemblea Nacional do Poder Popular entre 1976 e 2009. Desempeñou, entre outros, os cargos de presidente da Federación Estudantil Universitaria (FEU) da Habana e presidente da FEU a nivel nacional. Tamén foi segundo e primeiro secretario do Comité Nacional da Unión de Mozos Comunistas.
Interregno
Períodos históricos do interregno
Nalgunhas monarquías, como o Reino Unido, normalmente é evitado un interregno debido a unha regra descrita como "O Rei está morto. Viva o Rei", é dicir, o herdeiro ao trono convértese no novo monarca inmediatamente despois da morte ou abdicación do seu predecesor. Esta famosa frase expresa a continuidade da monarquía. Isto non acontece noutras monarquías onde o reinado do novo monarca non comeza até a súa coroación ou algún outro acontecemento formal ou tradicional. Na República das Dúas Nacións, por exemplo, elixíanse novos reis, o que adoitaba levar a un interregno relativamente longo. Naqueles tempos, era o Primado de Polonia quen servía de interrex (entre reis).
Cerámica xaponesa
Historia
miniatura|[[:en:Jōmon_pottery|Olaría Jōmon. Xerriña estilo chama (火焔土器, kaen doki) vessel, 3000–2000 a.C. Proveniencia atribuída a Umataka, Nagaoka, Niigata]] A louza máis antiga data do período Neolítico (no 13º milenio antes de Cristo).
Era Meiji
A industria de porcelana xaponesa estaba ben establecida ao comezo da era Meiji, pero as mercadorías producidas en serie non eran coñecidas pola súa elegancia. Durante esta época, as innovacións técnicas e artísticas converteron a porcelana nunha das formas de arte decorativa xaponesas con máis éxito internacional. Moito disto débese a Makuzu Kōzan, coñecido polos artigos satsuma, que desde a década de 1880 introduciu unha nova sofisticación técnica na decoración da porcelana, á vez que se comprometía a preservar os valores artísticos tradicionais. Durante a década de 1890 desenvolveu un estilo de decoración que combinaba múltiples cores de esmalte en cada elemento. A sofisticación técnica dos seus vidros subterráneos aumentou durante esta década mentres continuaba experimentando. Na década de 1900 a 1910 houbo un cambio substancial na forma e na decoración das súas obras, reflectindo as influencias occidentais. O seu traballo influíu fortemente nas percepcións occidentais do deseño xaponés.
Jeffrey Sachs
En 2015 recibiu o Premio Planeta Azul. Dúas veces foi incluído na lista das persoas máis influentes do mundo, elaborada por Time Magazine.
Andrea Tomé
Traxectoria
Graduada en filoloxía inglesa, estudou un mestrado en edición no Reino Unido. Ten colaborado con webs de creatividade e narrativa de xente moza en inglés. Mantén un proxecto literario feminista chamado Readinpink.
Vickers Victoria
Deseño e desenvolvemento
O Victoria era un transporte biplano bimotor cunha tren de aterraxe convencional cun patín de cola. O deseño unía unha fuselaxe semellante ao do anterior transporte Vernon coa á dun bombardeiro Virginia, que foi desenvolvido en paralelo. Tamén estaba impulsado por dous motores Napier Lion. A cabina pechada tiña espazo para 24 soldados en asentos de lona abatibles situados ao longo dos laterais da fuselaxe.
Dunga
É, xunto con Xavi, un dos dous únicos homes que disputou unha final dun Mundial, unha final olímpica, unha final da Copa Confederacións e unha final dun campionato continental. Como adestrador dirixiu en dúas etapas á selección brasileira, guiándoa á vitoria na Copa América de 2007 e na Copa Confederacións de 2009, e participou no Mundial de 2010, caendo nos cuartos de final. Tamén foi adestrador do Internacional entre 2012 e 2013.
Fiorentina
Para a tempada 1988/89 entrou finalmente nos plans da Fiorentina, dirixida por Sven-Göran Eriksson, catro anos despois de que o club adquirise os seus dereitos. Xogou no equipo toscano durante catro tempadas, compartindo equipo entre outros con Luboš Kubík, Roberto Baggio, Gabriel Batistuta ou o seu compatriota Mazinho. Na súa segunda tempada en Florencia proclamouse subcampión da Copa da UEFA, despois de perder a final contra a Juventus. Nas súas últimas dúas campañas no club, actuou como capitán, sucedendo a Sergio Battistini. Disputou un total de 154 partidos oficiais coa camiseta violeta, nos que marcou 12 goles.
Primeira etapa na selección
O 24 de xullo de 2006, seis anos despois da súa retirada e a pesar de non ter experiencia previa como adestrador, foi nomeado novo seleccionador do Brasil, en substitución de Carlos Alberto Parreira. Comezou o seu paso pola dirección da selección con catro vitorias nos seus cinco primeiros partidos, incluída unha goleada por 3-0 sobre o seu rival histórico, a Arxentina.
Sen novidade na fronte (filme de 2022)
Sen novidade na fronte estreouse no Festival Internacional de Cinema de Toronto o 12 de setembro de 2022. Recibiu 14 nomeamentos na 76ª edición dos BAFTAs (gañando sete premios, incluído mellor filme). En agosto de 2022, anunciouse que foi escollido como candidato de Alemaña para o Óscar ó mellor filme internacional na 95ª edición dos premios, sendo finalmente nomeado en 9 categorías, das cales gañou en catro: mellor filme internacional, mellor fotografía, mellor banda sonora orixinal e mellor deseño de produción. Isto inclúe Sen novidade na fronte na lista dos filmes internacionais máis premiados na historia dos Óscars, xunto con Fanny e Alexander (1982), Wò hǔ cáng lóng (2000) e Gisaengchung (2019). O filme recibiu unha ampla aclamación da crítica pola súa fidelidade á mensaxe antibélica do material orixinal.
Juan Carlos Suárez-Quiñones
Juan Carlos Suárez-Quiñones y Fernández, nado en León en 1961, é un xuíz e político español. Dende xullo de 2015 ocupa o cargo de conselleiro de Fomento e Medio Ambiente no goberno de Juan Vicente Herrera á fronte da Xunta de Castela e León.
Centro de Interpretación das Torres Arcebispais
As Torres Arcebispais
Esta fortaleza era a residencia dos arcebispos de Santiago de Compostela cando visitaban Pontevedra e dos reis de Portugal. Constaba de dúas grandes torres, unha delas con ameas, e un terceiro corpo no que predominaban as grandes estancias. No seu soto atopábase a prisión arzobispal.
Hubert Védrine
O seu pai era amigo de François Mitterrand desde 1942, cando o futuro presidente da República era un funcionario do réxime de Vichy. Formado no Instituto de Estudos Políticos de París e na École nationale d'administration, trala elección de Mitterrand en 1981 ocupou diversos cargos na Presidencia da República, ata que chegou a ser secretario xeral en 1991. Despois de que o mandato de Mitterrand expirase en maio de 1995, regresou ao Consello de Estado, onde foi nomeado en 1986.
Manuel Amor Deus
Traxectoria
Logo da legalización dos sindicatos foi elixido secretario xeral de CCOO de Galicia, permanecendo no cargo ata 1988 cando volveu ao seu traballo na Bazán. En 1992 deixou o traballo por unha incapacidade permanente total. Finou en Ferrol o 26 de xuño de 2007 vítima dun cancro de pulmón provocado polo amianto.
Casa da Moeda de Sydney
Hospital Xeral, dispensario e outros usos (1811-1854)
En 1811, o gobernador Lachlan Macquarie comezou a planificar un novo hospital xeral en Sydney, que ía ser o seu primeiro gran edificio público. Para financiar a construción do Hospital Xeral concedéuselles aos contratistas Garnham Blaxcell, Alexander Riley e D'arcy Wentworth —o cirurxián principal— a autoridade para importaren 45.000 galóns de ron, polo que os edificios pasaron a coñecerse como o Rum Hospital ("Hospital do Ron").
No entanto, a queixa principal do comisario Bigge referíase ao tamaño e á grandeza dos edificios, máis que a ningunha outra cousa. É probable que estas queixas estivesen motivadas durante os primeiros anos de existencia do hospital, xa que este non era capaz de sosterse a unha escala tan grande. Como resultado, trasladáronse ao complexo outras axencias gobernamentais: o Consello Lexislativo instalouse nas dependencias do cirurxián principal en 1829, e en 1848 chegou mesmo a desprazalo a fóra do hospital; esta á conforma hoxe a fachada norte da sede do Parlamento estatal. Outras salas foron destinadas ao Supervisor Principal de Convictos e tamén ao primeiro museo de Sydney.
Ferreñas
O termo Ferreñas pódese referir a:
Faiais primarios dos Cárpatos e outras rexións de Europa
Rexión dos Cárpatos
O último bosque virxe intacto nas latitudes temperadas de Europa atopámolo nos Cárpatos. As árbores poden vivir ata os cen anos nestes bosques, proporcionando un hábitat importante a organismos como cogomelos, musgo, lique, insectos, aves raras (por exemplo, Pita do monte e Pita do monte negra) e mamíferos (por exemplo, morcegos, oso pardo, lobo e lince). Perdéronse grandes partes do bosque na parte romanesa dos Cárpatos debido á deforestación. A presión sobre a madeira como recurso pode aumentar debido á demanda internacional e as empresas europeas poden comezar a cortar a grande escala na veciña Ucraína. Actualmente as áreas desprotexidas do bosque virxe poden conservarse permanentemente nos Cárpatos ucraínos ampliando e reforzando as áreas de conservación. Nos Cárpatos ucraínos hai nove parques nacionais e dúas reservas da biosfera. Existe unha prohibición xeral de talla de árbores en zonas forestais de coníferas superiores aos 1.100 metros. Se se demostra que as administracións dos parques funcionan, pode producirse a xestión de áreas maiores, antes desprotexidas, do bosque virxe para preservalas de xeito permanente. Hai aproximadamente 100.000 hectáreas adicionais de bosque que se poderían integrar nas áreas de conservación existentes.
Mdou Moctar
Membros da banda
Membros anteriores
Rawon
Variantes
Hai varias variantes de rawon, sendo a máis popular o rawon de Surabaya. Unha versión chamada rawon setan ("rawon do demo") véndese como comida nocturna nos postos de comida indonesia abertos desde a media noite ata o amencer, supostamente as horas durante as que os demos vagan.
Na cociña balinesa, o rawon non usa ningún keluak; polo tanto, a cor é marrón no canto de negra. Ademais, como os balineses son na súa maioría hinduístas, prefiren a carne de porco sobre a carne de vitela.
Cuartos de dólar America the Beautiful
Cecas
As moedas cuñadas na Ceca de Filadelfia e na Ceca de Denver —as máis habituais no que a moedas circulantes se refire— correspóndense coas marcas de ceca "P" e "D", respectivamente.
Dobre florín británico
Coleccionismo
A Numismatic Guaranty Company, un servizo de clasificación de moedas, diferencia pouco entre as variedades de circulación do dobre florín, en todos os graos de conservación agás nos máis altos, e clasifica cada un, a partir de 2022, entre 15,50 dólares e 400 ou ata 750 dólares, neste caso en condición case perfecta. As moedas con acabamento proof —fondo espello e relevo mate— de 1887 acadan prezos superiores.
Somos el mundo
Contexto
A versión foi gravada o 19 de febreiro do 2010 no American Airlines Arena de Miami. Olga Tañón foi a primeira en pór a súa voz o 17 de febreiro, xa que tiña compromisos pactados previamente. A cantante interpretou a estrofa que cantara Cyndi Lauper en 1985.
Dictionary of Greek and Roman Geography
Como indicara Smith no Prefacio: "The Dictionary of Geography... está deseñado principalmente para ilustrar aos escritores gregos e romanos, e para que un estudante dilixente poida lelos da xeito máis aproveitábel".
Borja Jiménez
Traxectoria
En 2011 regresou ao Real Ávila, onde exerceu como segundo adestrador de José Luis Diezma e de Kiko, así como de director da canteira. En outubro de 2013, con 28 anos, púxose á fronte do primeiro equipo en Terceira división tras a destitución de Kiko. Conseguiu meterse na promoción de ascenso a Segunda B, onde caeu eliminado fronte ao AD Mérida.
En xuño de 2023 foi presentado como novo adestrador do Leganés, da Segunda División.
Francisco Fulgosio
Traxectoria
En 1808 era paxe do rei e ingresou no exército en 1816, cando o nomearon capitán de Infantaría e segundo tenente de gardas valoas sen antigüidade. Durante o golpe de Estado de Fernando VII (7 de xullo de 1822) era tenente coronel de Infantaría e estaba en Cádiz, pero ao chegar a Madrid o seu rexemento xa capitulara; obtivo o grao de coronel e foi licenciado. Emigrou a Francia; Carlos O´Donnell nomeouno capitán da sexta compañía do batallón de granaderos e con el entrou en España cos Cen Mil Fillos de San Luís en 1823 até Andalucía; recoñecéronlle o grao de tenente de granaderos o 14 de maio de 1824, e o de capitán o 14 decembro e déronlle a Cruz de primeira clase de San Fernando o 28 de xaneiro de 1830; foi nomeado segundo comandante da Garda Real o 13 de marzo de 1830.
Maaria Eira
Traxectoria
En 1946 marchou a Estocolmo para perfeccionar o seu canto, estudou baixo a dirección de Britta von Vegesack e en 1948 pasou a colaborar coa Ópera Real de Suecia. O repertorio de Eira nesta súa etapa sueca estaba centrouse en papeis coloratura como o de Philine no Mignon de Ambroise Thomas ou o de Juliette do Roméo et Juliette de Charles Gounod. En 1950 o encontro con Beniamino Gigli foi decisivo na súa carreira, e polo seu consello marchou a Roma para estudar con Marcantoni e alí se aveciñou definitivamente.
Ferreñas (instrumento musical)
Características
miniatura|260x260px|Ferreñas rectangulares (sistro). As ferreñas máis habituais teñen marcos de madeira circular, cunha aparencia idéntica á das pandeiretas mais sen o parche de pel. Inicialmente, as ferreñas tocábanse na compaña do pandeiro, cuxo son grave complementaban cos seus agudos metálicos. Os tocadores de ferreñas, sentados, facíanas soar termando delas coa man dereita e batendo ritmicamente entre a man esquerda e a perna. O xeito característico galego de tocar a pandeireta, percutindo con ela sobre a man esquerda, explícase como unha evolución desta maneira de tocar coas ferreñas.
Canon da Terra Media
O termo canon da Terra Media, ou tamén chamado canon de Tolkien, é utilizado para as obras publicadas de J. R. R. Tolkien considerando a Terra Media como un todo. O termo tamén se usa entre os fanáticos de Tolkien para promover, discutir e debater a idea dun canon ficticio consistente dentro dun subconxunto dado dos escritos de Tolkien.
Tracto gastrointestinal
No tracto gastrointestinal vive a microbiota intestinal, na que se identificaron unhas 4000 cepas de bacterias que teñen diferentes papeis no mantemento da saúde inmunitaria e o metabolismo xunto con outros microorganismos. Algunhas células do tracto GI liberan hormonas que axudan a regular o proceso dixestivo. Estas hormonas dixestivas, como a gastrina, secretina, colecistoquinina e ghrelina, actúan por mecanismos intrácrinos ou autócrinos, o que indica que as células que liberan estas hormonas son estruturas conservadas ao longo da evolución.
Armin Wolf (historiador)
Carreira profesional
Ocupouse da historia xurídica medieval, en particular do colexio electoral e das eleccións reais no Sacro Imperio Romano Xermánico, da xenealoxía e da cartografía histórica (por exemplo, o mapamundi de Ebstorf).